Sakeman weer in hof ná moord op maRameez en Fatima Patel. Foto: Facebook Patel het op 2 Oktober vlugtig in die hof verskyn voor die saak uitgestel is. Patel word reeds verhoor word vir die moord op sy vrou, Fatima (28), in 2015. Hy is op 30 September in hegtenis geneem in verband met die moord op sy ma, Mahejeen Banu Patel (51), by haar huis in Polokwane verlede maand. Patel se ma was in haar huis in Nirvana toe ŉ gewapende verdagte op haar en haar huishulp losgebrand het. Mahejeen is gewond en na ŉ hospitaal gehaas waar sy ŉ paar uur later gesterf het. Haar huishulp is ongedeerd. Niks is uit Mahejeen se huis geroof nie en die polisie het gesê die motief vir die aanval is onbekend. Rameez ontken dat hy enige aandeel in sy vrou se moord gehad het en beweer sy is tydens ŉ huisbraak vermoor. Rameez se pa, Feroz Patel (54), is in Augustus 2016 in die Ladine-nywerheidsgebied in Polokwane in sy motor doodgeskiet. Die polisie het destyds gesê Feroz is deur vier mans in ŉ grys Volkswagen agtervolg waarna ŉ jaagtog ontstaan het. Feroz het beheer oor sy motor verloor en teen ŉ heining gebots. Die verdagtes het uit hul motor gespring en hom doodgeskiet voordat hulle ŉ sak uit sy kattebak gehaal en verdwyn het. Niemand is nog in verband met dié moord in hegtenis geneem nie. Lees alle vorige berigte oor Rameez Patel op Maroela Media.